cy es es en es cy cy ca en cy nl en cy su cy en cy es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy cy cy cy cy cy cy cy cy cy cy cy cy cy cy cy nl cy la es cy nb cy en cy cy su cy ceb cy cy ca en cy nl en cy su cy su cy es es en es
Dyledion Clwb Criced Morgannwg | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Bydd cynnig a allai olygu bod Cyngor Dinas Caerdydd yn dileu tua 70 y cant o ddyledion Clwb Criced Morgannwg i’r awdurdod yn cael ei drafod gan y Cabinet ddydd Iau, 19 Mawrth, 2015.
Daw hyn yn sgil cais gan y clwb criced bod pob un o’i gredydwyr yn dileu 70 y cant o’r dyledion, gyda’r 30 y cant sy’n weddill yn cael ei ailstrwythuro er mwyn sicrhau sefyllfa ariannol gynaliadwy i’r clwb, sy’n ofynnol i glybiau sydd am gynnal gemau rhyngwladol.
Roedd cyfanswm dyledion y clwb i’r Cyngor, gan gynnwys llog, yn £6.4 miliwn ar 31 Rhagfyr 2014. Mae gan y clwb ddyledion o tua £16 miliwn, ac mae’r Cyngor yn un ymhlith nifer o gredydwyr. Os bydd y Cabinet yn cytuno bydd y Cyngor yn dileu dros £4.4m o ddyledion.
Ariannwyd ailddatblygiad Stadiwm Swalec yn rhannol drwy fenthyciadau gan y Cyngor, yn ogystal â chredydwyr eraill. Galluogodd hyn y Clwb i sicrhau’r hawliau i gynnal gêm brawf agoriadol cyfres y Lludw yn 2009 a gêm agoriadol cyfres y Lludw yn ddiweddarach eleni.
Cynhaliwyd nifer o gemau rhyngwladol undydd yn y stadiwm newydd a wyliwyd gan gynulleidfaoedd teledu ledled y byd, gan greu budd sylweddol i’r economi leol.
Fodd bynnag, ni sicrhawyd yr incwm a ddisgwyliwyd ar sail y gwelliannau hynny a chynllun busnes a luniwyd cyn y dirwasgiad, sy’n golygu nad yw’r clwb yn gallu talu ei ddyledion.
Mae’r Cyngor eisoes wedi gweithio gyda’r clwb criced i ailstrwythuro’r dyledion ers rhoi’r benthyciadau gwreiddiol. Yn unol â gofynion cyfrifo, nodwyd yn Natganiad Cyfrifon archwiliedig y Cyngor ar gyfer 2013/14 nad oedd yn debygol y cai’r benthyciad ei ad-dalu’n llawn, ac mae’r Cyngor wedi neilltuo arian rhag ofn nad oedd yn bosibl i ad-dalu’r llog sy’n ddyledus.
Mae’r clwb, ei gredydwyr eraill a’r ECB yn cydnabod bod angen sicrhau bod sefyllfa ariannol y clwb yn un cynaliadwy er mwyn cael yr hawl i gynnal gemau rhyngwladol yn y dyfodol.
Os bydd y Cyngor yn cytuno i ddileu’r dyledion, mae prif gredydwyr eraill y clwb wedi cytuno i gynigion y clwb. Bydd yr adroddiad i’r Cabinet hefyd yn cytuno i ddileu’r ddyled, ar ôl ystyried cyngor ariannol annibynnol ar y cynnig ac ar gynllun ariannol tymor canolig y clwb.
Dywedodd y Cynghorydd Graham Hinchey, yr Aelod y Cabinet dros Wasanaethau a Pherfformiad Corfforaethol: “mae Clwb Criced Morgannwg yn rhan annatod o hanes chwaraeon Caerdydd, gan greu buddion cymdeithasol a chymunedol i lawer o drigolion y ddinas. Mae’r gemau Prawf a’r Gemau Rhyngwladol Undydd wedi helpu i godi proffil y ddinas ledled y byd, ac ni fyddai hynny wedi bod yn bosibl heb ailddatblygu cyfleusterau’r clwb. Pan roddwyd y benthyciadau roedd cyflwr yr economi yn well o lawer, ac nid oedd unrhyw un wedi rhagweld y dirwasgiad.
“Mae’r cyngor ariannol annibynnol a gafwyd yn cadarnhau bod risg sylweddol y gallai’r clwb fynd i ddwylo’r gweinyddwyr oni bai y gellir cytuno i ailstrwythuro’r ddyled a dileu rhan ohoni. Mae dileu o leiaf 70% o’r dyledion i’r holl gredydwyr yn angenrheidiol i sicrhau bod y ddyled ar lefel y gellid ei had-dalu.
“Bydd y Cyngor yn parhau i gydweithio’n agos gyda’r credydwyr eraill, y clwb a Llywodraeth Cymru i sicrhau y gellir manteisio i’r eithaf ar y buddion a ddaw yn sgîl criced a’r stadiwm i’r economi leol a chenedlaethol yn y dyfodol.”
sylw ar yr adroddiad yma
© Hawlfraint 2019 POBL CAERDYDD. Cedwir Bob Hawl.